У першыя ж тыдні нямецкай акупацыі ў раёне пачалі дзейнічаць партызанскія групы. У пачатку жніўня склад лясных байцоў папоўніла група Дзмітрыя Барысавіча Шрэйна, а потым і дэсантнікі, якімі камандаваў Рыгор Васільевіч Пыжоў. Пачаліся сумесныя дзеянні ў тыле ворага. Адным з першых быў разгромлены паліцэйскі гарнізон у Градзянцы: там былі ўзарваны цыстэрны з гаручым, пушчаны пад адхон варожы эшалон.